Concello de Vimmerby

**Vimmerby** é un concello sueco no condado de Kalmar. A súa capital é a localidade de Vimmerby.

O municipio atópase nas terras altas do sur de Suecia e o uso do sólo é principalmente forestal. A economía local está diversificada cunha importante industria turística vinculada aos libros infantís de Astrid Lindgren, autora que naceu no concello.

Dende principios dos anos 70 a poboación do municipio sufriu varios cambios na súa tendencia, pero dende 1970 ata o presente Vimmerby perdeu preto de 2 000 habitantes, contando en decembro de 2024 con 15 384.

## Historia administrativa 
A área do concello correspóndese á das parroquias de Djursdala, Frödinge, Locknevi, Pelarne, Rumskulla, Södra Vi, Tuna e Vimmerby. Na reforma municipal de 1862 creáronse nesas parroquias concellos rurais co mesmo nome. Na zona tamén se atopaba a cidade de Vimmerby, na que en 1863 se fundou un concello urbano.

A localidade municipal (*municipalsamhälle*) de Södra Vi estableceuse o 20 de abril de 1945 e disolveuse a finais de 1957.

Coa reforma municipal de 1952 creáronse catro grandes concellos ao redor da cidade: *Locknevi* (a partir dos concellos rurais de Blackstad e Locknevi), *Sevede* (dos concellos rurais de Vimmerby, Frödinge, Pelarne e Rumskulla), e *Södra Vi* (de Djursdala e Södra Vi), O concello rural de Tuna e a cidade de Vimmerby permaneceron sen cambios.

O actual concello de Vimmerby fundouse coa reforma de 1971 a partir da cidade de Vimmerby, dos concellos rurais de Sevede, Södra Vi e Tuna, e dunha parte do concello rural de Locknevi (a parroquia de Locknevi).

En 1972 transferíuse unha área con 236 habitantes e unha superficie de 74,8 quilómetros cadrados, dos cales 68 eran de terra, da parroquia de Tuna ao concello de Oskarshamn.

## Xeografía 
O concello de Vimmerby está situado no nordés da provincia histórica de Småland e limita ao leste co municipio de Västervik, ao sueste co de Oskarshamn, e ao sur co de Hultsfred, todos no condado de Kalmar. Ao oeste limita co concello de Eksjö no condado de Jönköping, ao noroeste co de Ydre, e ao norte co de Kinda, estes dous últimos no condado de Östergötland. O río Stångån atravesa o municipio de norte a norte facendo unha U.

Vimmerby está situado principalmente en Sevede, un dos "pequenos países" tradicionais de Småland, aínda que a parroquia de Locknevi pertence a Tjust.

### Topografía e hidrografía 
O concello atópase na zona oriental da meseta meridional de Suecia e unha gran parte da súa superficie está formada por bosques, en parte bosques pouco tupidos de coníferas debido a que o leito rochoso está formado principalmente por granito. A área de Djursdala está formada por material glaciar, pero o tipo de solo dominante no municipio é a morena. A área ao oeste esta formada principalmente por bosque primitivos de coníferas.Entre os lagos máis grandes están o Krön no centro do municipio e o Yxern no leste.

### Conservación da natureza 
O bosque primitivo xenuíno de Småland está protexido no parque nacional de Norra Kvill, que tamén dentro da Rede Natura 2000. O 80% do parque nacional está formado por un bosque de piñeiros que non foi talado en 150 anos, chegando algúns dos seus exemplares aos 350 anos de idade. Ademais do parque nacional no ano 2020 había no concello outras seis áreas que pertencían á Rede Natura 2000 e unha reserva natural, a de Kvill.

### Divisións administrativas 
miniatura|236x236px|Distritos do concello de Vimmeby
Ata o ano 2016, para efectos de informes de poboación, o concello estivo dividido en sete congregacións: Frödinge, Locknevi, Pelarne, Rumskulla, Södra Vi-Djursdala, Tuna e Vimmerby.

A partir dese ano o municipio pasou a dividirse nos seguintes oito distritos: Djursdala, Frödinge, Locknevi, Pelarne, Rumskulla, Södra Vi, Tuna e Vimmerby.

### Localidades 
Cando a Oficina Central de Estadística de Suecia (SCB) demarcou as áreas urbanas o 31 de decembro de 2015, había seis localidades (*tätort*) no municipio de Vimmerby que se mantiñan en 2023:

## Goberno e política 
Durante 43 anos o concello foi gobernado por partidos "burgueses" (*borgerliga partier* é un concepto que se usa en Suecia para definir a partidos de corte conservador), pero despois das elección de 2014 os Moderados e os Socialdemócratas unha coalición de maioría morada (pola mestura das súas cores). Isto rompeu a longa tradición burguesa do municipio. Tras as eleccións de 2018 fíxose co poder unha coalición formada polo Partido do Centro, os Moderados e os Cristianodemócratas.

Durante mandato actual (2022-2026), o municipio está gobernado por unha coalición formada polos Socialdemócratas, o Partido do Centro e o Partido da Esquerda. O maior partido da oposición son os Moderados.

## Economía e infraestruturas 
### Actividade económica 
A actividade económica do concello leva sendo dende hai moito tempo diversificada. O comercio, ao igual que a industria manufactureira, foron dominantes no pasado, pero o sector servizos aumentou. Entre as empresas dentro da industria manufactureira destacan Metallfabriken Ljunghäll, Åbro Bryggeri, Svensk Tryckgjutning e Frödinge Mejeri. 

Os libros infantís de Astrid Lindgren, que naceu no concello, son a base da importante industria turística de Vimmeby, que inclúen o parque temático Astrid Lindgrens Värld, o centro cultural Astrid Lindgrens Näs, no lugar onde naceu a autora, e o pobo de Bullerbyn.

### Infraestruturas 
En dirección norte-sur esténdese a estrada nacional 23/estrada nacional 34 e, en dirección oeste-leste, a estrada nacional 40. En dirección norte-sur, o municipio tamén está atravesado pola liña de ferrocarril Stångådalsbanan entre Linköping e Kalmar, que é servido polo tren rexional Krösatågen con paradas en Astrid Lindgrens Värld e no centro de Vimmerby.

## Poboación 
A 31 de decembro de 2024 Vimmerby tiña unha poboación de 15 384 habitantes, o que a sitúa no posto 155 en termos de poboación entre os concellos de Suecia.
Colors=
  id:lightgrey value:gray(0.8)
  id:darkgrey  value:gray(0.6)
  id:bar       value:rgb(1,0.75,0.4)

ImageSize = width:800 height:300
PlotArea = left:50 bottom:20 top:20 right:30
DateFormat = x.y
Period = from:0 till:20000
TimeAxis = orientation:horizontal
AlignBars = justify
ScaleMajor = gridcolor:darkgrey increment:5000 start:0
ScaleMinor = gridcolor:lightgrey increment:1000 start:0
BackgroundColors = canvas:white

PlotData=
  color:bar width:15 align:left
  bar:1970 from:0 till:17126
  bar:1975 from:0 till:16394
  bar:1980 from:0 till:16180
  bar:1985 from:0 till:15702
  bar:1990 from:0 till:15867
  bar:1995 from:0 till:16096
  bar:2000 from:0 till:15776
  bar:2005 from:0 till:15613
  bar:2010 from:0 till:15473
  bar:2015 from:0 till:15419
  bar:2020 from:0 till:15672

PlotData=
  bar:1970 at: 17500 fontsize:S text:17.126 
  bar:1975 at: 17500 fontsize:S text:16.394 
  bar:1980 at: 17500 fontsize:S text:16.180 
  bar:1985 at: 17500 fontsize:S text:15.702 
  bar:1990 at: 17500 fontsize:S text:15.867 
  bar:1995 at: 17500 fontsize:S text:16.096 
  bar:2000 at: 17500 fontsize:S text:15.776 
  bar:2005 at: 17500 fontsize:S text:15.613 
  bar:2010 at: 17500 fontsize:S text:15.473 
  bar:2015 at: 17500 fontsize:S text:15.419 
  bar:2020 at: 17500 fontsize:S text:15.672 
 

## Véxase tamén 
### Ligazóns externas 
* Páxina oficial do concello 
## Notas